

 **Број 63/5 од 06. 06. 2014.**

**I**

**ПОЗИВ ЗА ПОДНОШЕЊЕ ПОНУДЕ**

1. **ПОДАЦИ О НАРУЧИОЦУ**

Народна библиотека „Његош“, улица Бранка Радичевића 1, 19350 Књажевац

 ПИБ 100630740, Матични број 07127847

**Врста наручиоца:** Установа културе. [www.biblio-knjazevac.org](http://www.biblio-knjazevac.org)

1. **ВРСТА ПОСТУПКА**

 Поступак јавне набавке добара мале вредности спроводи се у складу са чланом 39. Закона о јавним набавкама (,,Сл.гласник РС“, број 124/12).

1. **ПРЕДМЕТ ЈАВНЕ НАБАВКЕ**

Предмет јавне набавке су добра - књиге за потребе Народне библиотеке „Његош“.

 Назив и ознака из општег речника набавке:

 22113000 – књиге за библиотеке

1. **КРИТЕРИЈУМ ЗА ДОДЕЛУ УГОВОРА**

 Критеријум за избор најповољније понуде је **најнижа понуђена цена**.

1. **ПРЕУЗИМАЊЕ КОНКУРСНЕ ДОКУМЕНТАЦИЈЕ**

 Конкурсна документација може се преузети на Порталу јавних набавки или на интернет презентацији Народне библиотеке „Његош“, [www.biblio-knjazevac.org](http://www.biblio-knjazevac.org)

1. **НАЧИН И МЕСТО ПОДНОШЕЊА ПОНУДЕ**

Понуђачи подносе писане понуде у складу са конкурсном документацијом и позивом за подношење понуда. Понуда се доставља у затвореној коверти, са назнаком „ПОНУДА ЗА ЈАВНУ НАБАВКУ БР. ЈН 2/2014 – књиге за потребе Народне библиотеке „Његош“, НЕ ОТВАРАТИ“, лично или путем поште, на адресу Народна библиотека „Његош“ улица Бранка Радичевића 1, 19350 Књажевац, до дана 18. 06. 2014. године (среда) до 13.00 часова. На полеђини коверте се наводи назив, контакт особа, број телефона и адреса понуђача.

Понуда која буде стигла до наведеног рока сматраће се благовременом и узеће се у разматрање.

Неблаговремене понуде неће се отварати и по окончању поступка отварања биће враћене понуђачу, са назнаком да је иста поднета неблаговремено.

1. **МЕСТО, ВРЕМЕ И НАЧИН ОТВАРАЊА ПОНУДА**

Отварање понуда обавиће се дана 18. 06. 2014. године (среда) до 13.30 часова у просторијама Народне библиотеке „Његош“ улица Бранка Радичевића 1, Књажевац.

1. **УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА**

Отварању понуда може присуствовати овлашћени представник понуђача који је дужан да пре почетка отварања понуда Комисији поднесе писмено овлашћење за учешће у поступку отварања понуда (образац 12 у конкурсној документацији).

1. **РОК ЗА ДОНОШЕЊЕ ОДЛУКЕ**

Рок за доношење одлуке о додели уговора је 10 (десет) дана од дана отварања понуда.

1. **ЛИЦЕ ЗА КОНТАКТ**

Додатне информације могу се добити на телефон 019 735-653, радним даном од 9,00 до 14,00 часова. Контакт особе су:

- Рајковић Сузана,

- Јеремић Слађана.